Bendava Dihokê
Bendava Dihokê, Sikrê Dihokê, bendaveke bi axê dagirtî ye ku li ser çemê Dihokê, li Herêma Kurdistanê hatiye çêkirin. Ew 2 km li bakurê bajarê Dihokê ye. Bendav di sala 1988'an de ji bo avdanî û dabînkirina avê hate vekirin. Bilindahiya wê 60 metre ye û ew kare di xwe de 52.000.000 m³ av bihewîne. Di heman dem de jî ew xwediyê rêherkek zengildevî ye. Zerengiya derçûna herî mezin a rêherkê 81 m³/s ye. li sala 2019, jibo yekem car ava bendavê gihîşt asta rêherkbûnê û ava zêde bi zengildevê serrêj bû. Li sala 2024ê revêberiya bendava Dihokê nexşe, erşîv û belgeyên avakirin û agahiyên bendavê dîtin ve û vegerandin, jiberku li serhildana sala 1991 hemû belgeyên wê winda bibûn. Erşîv li Bexda û Diyala hatin dîtin.